А вось тое, што з кожным годам у хлявах вяскоўцаў усё менш кароў, сапраўды непакоіць. Пакаленне гаспадароў, якія не ўяўляюць свайго жыцця без каровы, для каго гэта не проста карміцелька, а ледзь не член сям’і, на жаль, адыходзіць. Маладыя сем’і не спяшаюцца абзаводзіцца рагулямі — ці то часу не стае, ці то клопату не хочуць мець. Але факт ёсць факт. Па афіцыйных дадзеных, на сёлетні студзень на прыватных падворках у населеных пунктах раёна ўтрымлівалася 505 кароў — на 89 галоў менш, чым летась. І прыкладна тры чвэрці карыстаюцца паслугамі Капчана.